Αναζήτηση επιστημονικής βιβλιογραφίας στο Διαδίκτυο

Παρακάτω ορισμένες πολύ βασικές πληροφορίες για την αξιοποίηση βιβλιογραφικών βάσεων.

Η μεγαλύτερη βιβλιογραφική βάση, στην οποία μπορείτε να βρείτε άρθρα από επιστημονικά περιοδικά, είναι η [JSTOR](https://www.jstor.org), στην οποία έχετε πρόσβαση με χρήση του ιδρυματικού λογαριασμού σας. Η βιβλιοθήκη της Φιλοσοφικής Σχολής έχει συνδρομή για πρόσβαση των χρηστών της σε περιεχόμενο της JSTOR, γι’ αυτό θα πρέπει να συνδεθείτε με τον ιδρυματικό λογαριασμό (δηλ. το login και password που χρησιμοποιείται π.χ. για το mystudies). Τα περισσότερα άρθρα είναι στα αγγλικά, όμως υπάρχουν και σε άλλες γλώσσες.

Βήματα για την είσοδο στο JSTOR

1. Κλικ στο Login through your library (επάνω κεντρικά)
2. Search for your Institution > πληκτρολογείτε National and Kapodistrian University
3. Κλικ στο ομώνυμο αποτέλεσμα αναζήτησης
4. Και στην επόμενη σελίδα το ίδιο
5. Κάπου εδώ θα σας ζητηθούν οι κωδικοί του ιδρυματικού λογαριασμού (στον δικό μου υπολογιστή είναι αποθηκευμένοι, γι’ αυτό μπαίνω αυτόματα)
6. στη σελίδα ΗΕΑL-LINK επιλέγετε αποδοχή
7. Έχετε μπει στη βάση μέσω του Πανεπιστημίου
8. Πληκτρολογείτε τα στοιχεία που θέλετε στην μπάρα αναζήτησης (περιοδικό, λέξεις-κλειδιά, συγγραφέα, τίτλο)
9. Μπορείτε να δείτε το άρθρο online ή να το αποθηκεύσετε στη συσκευή σας

Ανάλογα με τη συνδρομή της βιβλιοθήκης μας υπάρχει η πιθανότητα να μην μπορείτε να κατεβάσετε ένα άρθρο ή να έχετε σε αυτό πρόσβαση μόνο από υπολογιστές της βιβλιοθήκης (σπάνια μου έχει τύχει)

Μία δεύτερη βιβλιογραφική βάση για τις ανθρωπιστικές επιστήμες είναι το [Project MUSE](https://muse.jhu.edu)

Βήματα για είσοδο στο Project MUSE

1. Στη δεξιά πλευρά υπάρχει η επιγραφή ACCESS VIA MY INSTITUTION. Στην μπάρα αναζήτησης γράφετε University of Athens και κλικάρετε στο αντίστοιχο αποτέλεσμα Authenticate VIA Shibboleth
2. Θα σας ζητηθούν οι κωδικοί του ιδρυματικού λογαριασμού
3. Βρίσκεστε στη βιβλιογραφική βάση
4. Η μπάρα αναζήτησης βρίσκει επάνω και στο κέντρο και πάλι πληκτρολογείτε ό,τι σας ενδιαφέρει

Μια ενδιαφέρουσα σελίδα είναι αυτής του [CEEOL](https://www.ceeol.com) (Central and Eastern European Online Library) στην οποία δε χρειάζεστε τον ιδρυματικό λογαριασμό. Περιλαμβάνει αρκετά άρθρα για την Κεντρική και Ανατολική Ευρώπη, αλλά το περιεχόμενο είναι πιο περιορισμένο

Τέλος, αναφέρω και την πολωνική βάση [BazHum](https://bazhum.muzhp.pl) που συγκεντρώνει πολωνικά επιστημονικά περιοδικά ανθρωπιστικών επιστημών, την οποία, ακόμη κι αν δεν μπορείτε να αξιοποιήσετε τώρα, μπορείτε να έχετε υπόψη σας για το μέλλον.

Περισσότερες πληροφορίες για ηλεκτρονικές πηγές και τις δυνατότητες που προσφέρει η Βιβλιοθήκη της Φιλοσοφικής Σχολής θα βρείτε στους παρακάτω συνδέσμους:

<http://www.lib.uoa.gr/access.html>

<http://www.lib.uoa.gr/ypiresies/bibliografikes-baseis/dokimastikes-syndromes-ekpa.html#c4557>

<http://www.lib.uoa.gr/nc/mathaino-pos/arthro/article/odigos-ilektronikon-pigon-bibliothikis-filosofikis-sch.html>

<http://www.lib.uoa.gr/nc/mathaino-pos/arthro/article/diadiktyakes-piges-anthropistikon-epistimon.html>

<http://www.lib.uoa.gr/nc/mathaino-pos/arthro/article/biblia-anthropistikon-epistimon.html>

<http://www.lib.uoa.gr/nc/mathaino-pos/arthro/article/psifiakes-bibliothikesapothetiria-kai-archeia-anthropistikon-epistimon.html>